Συντεταγμένες: 36°9′53″N 1°19′54″E﻿ / ﻿36.16472°N 1.33167°E﻿ / 36.16472; 1.33167

Το **Σλεφ** (αραβικά: الشلف‎, βερβερικά: **Clef**) είναι η πρωτεύουσα της ομώνυμης επαρχίας της Αλγερίας. Βρίσκεται στα βόρεια της Αλγερίας, 200 χλμ. δυτικά της πρωτεύουσας Αλγερίου. Ιδρύθηκε το 1843, ως Ορλεανβίλ (γαλλικά: Orléansville‎), στα ερείπια της ρωμαϊκής πόλης Καστέλουμ Τινγκιτάνουμ (*Castellum Tingitanum*). Το 1962 μετονομάστηκε σε αλ-Ασνάμ, αλλά από το 1980 έλαβε το τρέχον όνομά της, Σλεφ, το οποίο προέρχεται από το όνομα του μεγαλύτερου ποταμού της Αλγερίας. Σύμφωνα με την απογραφή του 2008 η πόλη έχει πληθυσμό 155.134 κατοίκους.

Είναι έδρα του ποδοσφαιρικού συλλόγου ΑΣΟ Σλεφ, και στεγάζει το πανεπιστήμιο Χασίμπα Μπεν Μπουαλί και τα ερείπια της βασιλικής του Ρεπαράτου, ο οποίος ήταν επίσκοπος του Καστέλουμ Τινγκιτάνουμ από το 465 έως το 475. Μια γωνία του δαπέδου της βασιλικής περιελάμβανε έναν ψηφιδωτό λαβύρινθο, το παλαιότερο γνωστό παράδειγμα χριστιανικής χρήσης αυτού του μοτίβου.

Γεωγραφία
---------

Το Σλεφ βρίσκεται σε κοιλάδα σε υψόμετρο 116 μ. μεταξύ δύο σειρών λόφων στα βόρεια και δυτικά. Η πόλη περιβάλλεται από καλλιεργήσιμη γη. Υπάρχουν διάσπαρτα δέντρα τόσο στην κοιλάδα όσο και στους λόφους.

Ιστορία
-------

### Αρχαία εποχή

Η ρωμαϊκή ακρόπολη, Καστελάνουμ Τινγκιτάνουμ, ήταν πόλη της ρωμαϊκής επαρχίας Μαυριτανία Καισαριένσις. Η περιοχή έγινε γνωστή ως Αλ-Ασνάμ («γλυπτά» στα αραβικά) κατά τη διάρκεια της περιόδου του Χαλιφάτου των Ομεϋαδών. Κάλυπτε έκταση 600 × 300 μ. και περιείχε πολλά αγάλματα.

### Πρώην επισκοπή

Μια χριστιανική βασιλική η οποία χρονολογείται από τη βασιλεία του αυτοκράτορα Κωνσταντίνου ανακαλύφθηκε στην περιοχή, με περίτεχνο ψηφιδωτό. Αυτή είναι η παλαιότερη εκκλησία που έχει βρεθεί στην Αφρική. Ο Επίσκοπος Φέλιξ ήταν ένας από τους καθολικούς ιεράρχες που κλήθηκαν στο Συμβούλιο της Καρχηδόνας (484) από τον Αρειανό Βάνδαλο βασιλιά Ουνέρικο προτού εξοριστεί. Δεν υπάρχουν άλλες λεπτομέρειες σχετικά με την αρχαία επισκοπή. 

### Αλ-Ασνάμ και Ουλέντ Κοσεΐρ

Ορυχεία της Μπρέιρα
Τέμενος του Σλεφ
Η κοιλάδα Σελίφ ήταν από τον 15ο αιώνα έδαφος των Βεδουίνων Ουλέντ Κοσεΐρ, οι οποίοι εγκαταστάθηκαν εκεί υπό την ηγεσία του Χαμού Ελ Κοσεΐρ εκτοπίζοντας τις αυτόχθονες φυλές των Βέρβερων. Αυτή η φυλή είναι φυλετική Τζουαντί (στρατιωτική αριστοκρατία).

Τα έγγραφα του γαλλικού στρατού και άλλων ιστορικών αναφέρονται στις «πιο ισχυρές και πλούσιες φυλές» στην κοιλάδα Σελίφ το 1830, με περισσότερα από 500.000 εκτάρια πολύ εύφορης γης και περισσότερους από 19.000 στρατιώτες. Οι Ουλέντ Κοσεΐρ συμμετείχαν στη *μουμπαγιά* του Εμίρη Αμπντελκάντερ και η επικράτεια τους αποδόθηκε βάσει της Συνθήκης της Ταφνά.

Μετά την ήττα του Εμίρη και των συμμάχων του, τα εδάφη τους κατασχέθηκαν σε μεγάλο βαθμό και κατανεμήθηκαν μεταξύ εποίκων και άλλων ιθαγενών λαών, συμπεριλαμβανομένων των Μετζάτζα, Μαραμπού που υποστήριξαν τον γαλλικό στρατό κατά την άφιξη. 

Η γαλλική διοίκηση του Ναπολέοντα Γ΄, στο «αραβικό βασίλειο», προσπάθησε να τιμήσει τους ηγέτες των Ουλέντ Κοσεΐρ. Ως εκ τούτου, μερικοί έλαβαν το παράσημο της Λεγεώνας της Τιμής.

Ο τελευταίος Καΐντ (ηγέτης της φυλής) μετά την άφιξη του γαλλικού στρατού ήταν ο Φουντάντ Μπεν Αντά, ο οποίος υπηρέτησε το 1867 στο δημοτικό συμβούλιο του δήμου του Ορλεανβίλ. Ήταν επίσης μέλος του Γενικού Συμβουλίου του Αλγερίου μέχρι το θάνατό του το 1869. 

### Ορλεανβίλ

Το 1843 ο Ναύαρχος Μπιγκώ ίδρυσε την πόλη του Ορλεανβίλ στη σύγχρονη περιοχή του Σλεφ.

Η πόλη βρισκόταν στη συμβολή του ποταμού Σλεφ και του ποταμού Τσιγκαούτ. Η πόλη αναπτύχθηκε λόγω του δριμέος κλίματος, ένα από τα πιο θερμά στη βόρεια Αλγερία. 

Ο σεισμός του Σλεφ ισχύος 6,7 Ρίχτερ στις 9 Σεπτεμβρίου 1954 με μέγιστη ένταση Μερκάλι XI (*πολύ ισχυρός*) έπληξε τη βόρεια Αλγερία. Τουλάχιστον 1.243 άνθρωποι σκοτώθηκαν και 5.000 τραυματίστηκαν.

Την εποχή εκείνη η πόλη είχε πληθυσμό 44.400 κατοίκων. Ήταν έδρα του *Αλγερινού Τμήματος* της καλλιτεχνικής ομάδας Λετριστική Διεθνής (LI), μέλη της οποίας έχασαν τη ζωή τους στον σεισμό. Ο Μοχάμεντ Νταχού επέζησε και συνέχισε να εμπλέκεται στην Καταστασιακή Διεθνή. Η LI ανέφερε την πόλη ως «την πιο λετριστική πόλη στον κόσμο».

Μεταφορές
---------

Το Σλεφ διαθέτει σταθμό στη σιδηροδρομική γραμμή Αλγερίου-Οράν. Η πόλη εξυπηρετείται από το Διεθνές Αεροδρόμιο του Σλεφ.

Κλίμα
-----

Το Σλεφ έχει μεσογειακό κλίμα (Κλιματική ταξινόμηση Κέππεν *Csa*), με πολύ ζεστά, ξηρά καλοκαίρια και ήπιους, υγρούς χειμώνες. 

| Κλιματικά δεδομένα Σλεφ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 15.6 | 17.3 | 19.5 | 22.2 | 26.9 | 32.3 | 37.3 | 37.1 | 32.9 | 26.5 | 20.2 | 16.0 | 25,32 |
| Μέση Μηνιαία °C (°F) | 10.6 | 11.8 | 13.3 | 15.9 | 20.1 | 24.8 | 29.0 | 29.0 | 25.5 | 20.3 | 14.8 | 11.2 | 18,86 |
| Μέση Ελάχιστη °C (°F) | 5.5 | 6.2 | 7.1 | 9.5 | 13.1 | 17.3 | 20.6 | 20.8 | 18.1 | 14.0 | 9.3 | 6.3 | 12,32 |
| Υετός mm (ίντσες) | 43,4 | 56,7 | 39,3 | 39,9 | 34 | 10,5 | 1,8 | 6 | 11,5 | 51,3 | 53 | 61,9 | 409,3 |
| *Πηγή: NOAA (1961-1990)* |

Παραπομπές
----------

1. ↑  «Algeria: Provinces & Major Cities - Population Statistics, Maps, Charts, Weather and Web Information». Ανακτήθηκε στις 5  Νοεμβρίου 2019.
2. ↑  «Algeria: Provinces & Major Cities - Population Statistics, Maps, Charts, Weather and Web Information». *www.citypopulation.de*. Ανακτήθηκε στις 5 Νοεμβρίου 2019.
3. ↑  «Where is Chlef, Algeria?». *WorldAtlas* (στα Αγγλικά). Ανακτήθηκε στις 5 Νοεμβρίου 2019.
4. ↑  Santarcangeli, Paolo (1984). *Il libro dei labirinti : storia di un mito e di un simbolo*. Milano: Frassinelli. ISBN 887684015X.
5. ↑  Francois Decret, *Early Christianity in North Africa* (James Clarke & Co, 2011) σελ. 84
6. ↑  Émerit, Marcel (1957). «La colonisation des plaines du Chélif». *Annales* **12** (3): 486–491. doi:10.3406/ahess.1957.2666. .
7. ↑  «Tribu des Ouled Kosseir : procès-verbal de délimitation, rapport du service des Forêts, correspondance, règlement municipal pour les communes indigènes, liste des habitants dite « Statistique »». *FranceArchives* (στα Γαλλικά). Ανακτήθηκε στις 5 Νοεμβρίου 2019.
8. ↑  Ferro, Marc (2001). *Histoire de France*. Paris: Odile Jacob. σελ. 477. ISBN 9782738197429.
9. ↑  Ayoun, Richard (2010-10-01). «Orléansville (El Asnam, Ech-Chelif, Ar. al-Shalif)» (στα αγγλικά). *Encyclopedia of Jews in the Islamic World*. .
10. ↑  Dewey, James W. (1991-04-01). «The 1954 and 1980 Algerian earthquakes: Implications for the characteristic-displacement model of fault behavior» (στα αγγλικά). *Bulletin of the Seismological Society of America* **81** (2): 446–467. ISSN 0037-1106. .
11. ↑  «Climate Normals for Chlef». Ανακτήθηκε στις 5 Νοεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 313290852
* LCCN: no2014163286
* GND: 4742288-9
* SUDOC: 186135688

 |

 |